**ชื่อแผนงาน/โครงการ/กิจกรรม เสริมสร้างความเข้มแข็งการป้องกันควบคุมโรคในสถานสงเคราะห์**

1. รายละเอียดโครงการอย่างย่อ

จัดประชุมเชิงปฏิบัติการ การเฝ้าระวังและควบคุมโรคในสถานสงเคราะห์แก่พี่เลี้ยงเด็กและเจ้าหน้าที่สถานสงเคราะห์จำนวน 15 แห่ง เป้าหมาย 450 คน โดยกำหนดจัดการประชุม จำนวน 6 วันดังนี้

1.วันที่ 19 สิงหาคม 2562 ณ ห้องประชุมสถานคุ้มครองและพัฒนาคนพิการบ้านเฟื่องฟ้า

2.วันที่ 20 สิงหาคม 2562 ณ ห้องประชุมสถานคุ้มครองและพัฒนาคนพิการบ้านราชาวดีชาย

3.วันที่ 22 สิงหาคม 2562 ณ ห้องประชุมสถานคุ้มครองและพัฒนาคนพิการบ้านราชาวดีหญิง

4.วันที่ 23 สิงหาคม 2562 ณ ห้องประชุมสถานคุ้มครองและพัฒนาคนพิการบ้านราชาวดีชาย

5.วันที่ 26 สิงหาคม 2562 ณ ห้องประชุมสถานคุ้มครองและพัฒนาคนพิการบ้านนนทภูมิ

6.วันที่ 27 สิงหาคม 2562 ณ ห้องประชุมสถานสงเคราะห์เด็กอ่อนพญาไท

โดยมีการบรรยายเรื่องโรควัณโรคและโรคที่พบบ่อยในสถานสงเคราะห์ หลักการป้องกันการแพร่กระจายเชื้อ หลักการป้องกันและควบคุมโรค และการควบคุมวัณโรคในสถานสงเคราะห์ มีกิจกรรมระดมความคิด ในหัวข้อ โรคที่พบบ่อยและเป็นปัญหาสำคัญ การวางแผนการป้องกันการเกิดโรคที่ผ่านมา ปัญหาอุปสรรคในการดำเนินการที่ผ่านมา และการจัดการแก้ไขปัญหา มีผู้เข้าร่วมการอบรมจำนวน 437 คน

ดำเนินการค้นหาผู้ป่วยวัณโรคเชิงรุกในสถานสงเคราะห์ โดยการเอกซเรย์ จำนวน 1,712 ราย พบผลผิดปกติต้องส่งพบแพทย์จำนวน 147 ราย

**ระดับผลกระทบ**

ระดับ local ดำเนินการค้นหาผู้ป่วยวัณโรคเชิงรุกในสถานสงเคราะห์ที่รับผิดชอบ จำนวน 1,712 คน พบผู้ที่มีผลการเอกซ์เรย์ ผิดปกติจำนวน 147 ราย ดำเนินการพบแพทย์เพื่อตรวจรักษา

ระดับเขต ระดับประเทศ และระดับโลก จากการดำเนินการค้นหาคัดกรองผู้สัมผัสใกล้ชิดผู้ป่วยวัณโรคในสถานสงเคราะห์ทำให้พบผู้ที่มีความผิดปกติและนำไปสู่การรักษาตั้งแต่เริ่มแรก และมีการแยกโรค ส่งผลให้หยุดการแพร่ระบาดของโรควัณโรคในสถานสงเคราะห์ ประกอบกับ การให้ความรู้แก่พี่เลี้ยงและเจ้าหน้าที่ที่ดูแลเด็กในสถานสงเคราะห์ทำให้ พี่เลี้ยง ฯ มีความรู้ สามารถปฏิบัติในการป้องกันการแพร่กระจายของโรคได้อีกทางหนึ่ง ทำให้อัตราป่วยในระดับเขต ระดับประเทศ ระดับโลกลดลง ลดค่าใช้จ่ายในการรักษาพยาบาล

รูปกิจกรรม







